CELEX: 32008D0686
Language: lt
Date: 1219190400000
Title: 2008/686/EB: 2008 m. rugpjūčio 20 d. Komisijos sprendimas, kuriuo iš dalies keičiamos Sprendimo 2005/59/EB nuostatos dėl Slovakijos vietovių, kuriose turi būti įgyvendinti klasikinio kiaulių maro likvidavimo laukinių kiaulių populiacijoje ir skubios jų vakcinacijos nuo klasikinio kiaulių maro planai (pranešta dokumentu Nr. C(2008) 4428)

22.8.2008   
            
            
               LT
            
            
               Europos Sąjungos oficialusis leidinys
            
            
               L 224/13
            
         
      KOMISIJOS SPRENDIMAS
   
   2008 m. rugpjūčio 20 d.
   kuriuo iš dalies keičiamos Sprendimo 2005/59/EB nuostatos dėl Slovakijos vietovių, kuriose turi būti įgyvendinti klasikinio kiaulių maro likvidavimo laukinių kiaulių populiacijoje ir skubios jų vakcinacijos nuo klasikinio kiaulių maro planai
   (pranešta dokumentu Nr. C(2008) 4428)
   (Tekstas autentiškas tik slovakų kalba)
   (2008/686/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį ir 20 straipsnio 2 dalį,
   kadangi:
   
               (1)
            
            
               Komisijos sprendimu 2005/59/EC (2) patvirtintas 2004 m. rugpjūčio 31 d. Slovakijos pateiktas klasikinio kiaulių maro likvidavimo laukinių kiaulių populiacijoje ir skubios tokių kiaulių vakcinacijos tos valstybės narės vietovėse, nurodytose to sprendimo priede, planas.
            
         
               (2)
            
            
               Slovakija pranešė Komisijai apie naujausią klasikinio kiaulių maro raidą tarp laukinių kiaulių toje valstybėje narėje. Atsižvelgiant į turimą epidemiologinę informaciją reikia pradėti taikyti klasikinio kiaulių maro likvidavimo laukinių kiaulių populiacijoje plane nustatytas priemones ir imtis skubios tokių kiaulių vakcinacijos visoje Rimavska Sobotos, Nove Zamkų, Levicės ir Komarno rajonų teritorijoje.
            
         
               (3)
            
            
               Siekiant Bendrijos teisės aktų aiškumo Sprendimo 2005/59/EB priedą reikėtų pakeisti šio sprendimo priedo tekstu.
            
         
               (4)
            
            
               Todėl Sprendimą 2005/59/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/59/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas Slovakijos Respublikai.
   
      Priimta Briuselyje, 2008 m. rugpjūčio 20 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 316, 2001 12 1, p. 5. Direktyva su paskutiniais pakeitimais, padarytais Komisijos sprendimu 2007/729/EB (OL L 294, 2007 11 13, p. 26).
   
      (2)  OL L 24, 2005 1 27, p. 46. Sprendimas su paskutiniais pakeitimais, padarytais Sprendimu 2008/88/EB (OL L 28, 2008 2 1, p. 34).
   
      PRIEDAS
      
         
            „PRIEDAS
            1.   Vietovės, kuriose turi būti įgyvendintas klasikinio kiaulių maro likvidavimo laukinių kiaulių populiacijoje planas:
            Žiaras prie Hrono (įskaitant Žiaro prie Hrono, Žarnovicos ir Banska Štiavnicos apylinkes), Zvolenas (įskaitant Zvoleno, Krupinos ir Detvos apylinkes), Lučenecas (įskaitant Lučeneco ir Poltaro apylinkes), Velky Krtyšas (įskaitant Velky Krtyšo apylinkę), Komarnas (įskaitant Komarno apylinkę), Nove Zamkai (įskaitant Nove Zamkų apylinkę), Levicė (įskaitant Levicės apylinkę) ir Rimavska Sobota (įskaitant Rimavska Sobotos apylinkę) apylinkių veterinarijos ir maisto tarnyboms priklausančios teritorijos.
            2.   Vietovės, kuriose turi būti įgyvendintas skubios laukinių kiaulių vakcinacijos nuo klasikinio kiaulių maro planas:
            Žiaras prie Hrono (įskaitant Žiaro prie Hrono, Žarnovicos ir Banska Štiavnicos apylinkes), Zvolenas (įskaitant Zvoleno, Krupinos ir Detvos apylinkes), Lučenecas (įskaitant Lučeneco ir Poltaro apylinkes), Velky Krtyšas (įskaitant Velky Krtyšo apylinkę), Komarnas (įskaitant Komarno apylinkę), Nove Zamkai (įskaitant Nove Zamkų apylinkę), Levicė (įskaitant Levicės apylinkę) ir Rimavska Sobota (įskaitant Rimavska Sobotos apylinkę) apylinkių veterinarijos ir maisto tarnyboms priklausančios teritorijos.“